
Domnului deputat Viorel Ştefan, 

Preşedintele Comisiei de buget, finanţe şi bănci
AVIZ

asupra Proiectului de Lege privind aprobarea Ordonanţei de urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal
În conformitate cu prevederile art. 95 şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, în procedură de urgenţă, Proiectul de Lege privind aprobarea Ordonanţei de urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul de lege în şedinţa din 16 februarie 2010. În urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele cuprinse în anexă.
PREŞEDINTE,

Relu Fenechiu
Anexa
Lege privind aprobarea Ordonanţei de urgenţă a Guvernului nr. 109/2009 pentru modificarea şi completarea Legii nr.57/2003

 privind Codul Fiscal

Pl-x nr.10/2010

	Nr. crt.
	Text iniţial
	Text propus de comisie
	Motivare

	1.
	Art.II. – Legea nr. 260/2007 privind înregistrarea operaţiunilor comerciale prin mijloace electronice, publicată în Monitorul Oficial al României, Partea I, nr.506 din 27 iulie 2007, se abrogă.
	Art.II.  

Se abrogă
(Comisia pentru tehnologia informaţiei şi comunicaţiilor)
	 Propunem modificarea Legii nr. 260/2007 şi nu abrogarea ei deoarece mediul de afaceri, care deja utilizează sisteme informatice performante şi care este principalul beneficiar al facturării electronice, şi-a manifestat interesul în cadrul întâlnirilor organizate pe acest subiect, motivând prin faptul că introducerea facturării electronice creşte eficienţa activităţilor comerciale, reduce erorile în fluxul documentelor fiscale,  îmbunătăţeşte interacţiunea cu clienţii, reduce volumul de hârtie şi costurile aferente păstrării documentelor.

